Hêzanê Xelisnayîşê Efrînî  (HRE) da pêhesnayene ke hêzanê înan vera hêrişanê dewleta tirke yê ke tim zêdîyenê, mabênê 15 û 20ê êlule de Şera, Şêrewa û Ezad de çalakîyî kerdî û nê çalakîyan de 13 îşxlakerî ameyî cezakerdene.
Eşkerayîye de nê ameyî vatene: ’’1ê êlule de xeta dewa Meryeminî ya Şera de baregehêkê artêşa tirke ame hedefgirewtene. Na çalakîye de 4 leşkerê îşxalkerî ameyî kiştene û 3 leşkerî zî birîndar bîyî. Reyna wesayîtêko zirxin zî ame derbkerdene. 19ê êlule de nizdîyê dewa Basufanê yê Şêrewa de baregehêkê artêşa tirke ame hedefgirewtene. Na çalakîye de 2 îşxalkerî ameyî cezakerdene. 2ê êlule de dewa Kil Cibrînî ya Ezazî de çalakîya vera baregehê artêşa tirke de 3 leşkerê tirkî ameyî kiştene û 4 leşkerî zî birîndar bîyî. Eynî roje nizdîyê dewa Gobelê ya Efrînî çeteyê artêşa tirke ameyî pirodayene. Çalakîye de 4 çeteyî ameyî kiştene û 5 zî birîndar bîyî. Netîceya nê çalakîyan de 9ê leşkeri û 4 çeteyî ameyî kiştene û 7 leşker û 5 çeteyî birîndar bîyî.’’
